Mielipide Länsiväylässä: "Urbaani narsistimies jättää naisen yksin"

Länsiväylän mielipidekirjoituksessa ihmetellään, miksi nuoret miehet rilluttelevat sen sijaan, että vakiintuisivat ja perustaisivat perheen. Mies voi odottaa vaikka 50-vuotiaaksi, nainen ei, kirjoittaja muistuttaa. Johanna Erjonsalo

Kaisa Paastela

Mielipidekirjoittaja purkaa huoltaan nykymiesten vastuuttomuudesta keskiviikkona ilmestyneen Länsiväylä-lehden Areena-palstalla

Toimitukseen kirjoittaneen naisen mukaan nuoret naiset kokevan nyt uudenlaisen uhkakuvan: he saattavat jäädä täysin ilman perinteistä perhettä ja uskollista parisuhdetta.

Nainen ei voi odottaa lapsen saamista lähellekään 50 vuotta."

–Näin on käymässä yhä useammin siksi, että kaupungistuneet miehet haluavat niin sanotusti rillutella pitkään, viettää poikamiehen vapaata elämää. He eivät halua sitoutua, kokea esimerkiksi naimisiinmenon ainoalaatuista tenhoa, eivät tulla isiksi, hoitaa lapsia, vastata tästä kaikesta kuten mies, nainen kirjoittaa.

–Ja jos joku nuorimies onkin kiinnostunut naisesta, hän valikoi – kukaan ei tahdo kelvata, kun tällä ei ole vaikkapa sopivan kokoiset pakarat! Tähän on menty, nainen napauttaa.

Kirjoittajan mielestä naisilla on oikeus saada lapsi/lapsia, mutta asia on käymässä yhä vaikeammaksi.

–Naiset jäävät vastaamaan yhä enemmän kaikesta – yksin. Nainen vanhenee, kuten mieskin, mutta ero on siinä, ettei nainen voi odottaa lapsen saamista lähellekään 50 vuotta, kuten mies voi tehdä!

Mielipidekirjoittaja viittaa lukemaansa laulaja Bryan Adamsin haastatteluun, jossa tähti kertoo innostuneensa isyydestä vasta viisikymppisenä.

–Näitä adamseja alkaa olla joka puolella. Haastattelun perusteellavuonna 1956 syntynyt, juuri isäksi tullut Bryan Adams paljastaa olleensa pelkuri: hän harmittelee, että tuli heränneeksi vanhemmuuteen niin myöhään.

Kirjoittaja antaa myös vinkin omaa perhettä kaipaaville nuorille naisille:

–Mihin nuori, pelkäämätön nainen voisi turvautua? Hän voi turvautua 50–80-vuotiaaseen mieheen, jonka ikäiset ovatkin usein varsin kiinnostuneita hänestä.

Väestöliiton parisuhdekeskuksen johtaja Heli Vaaranenpuolestaankommentoi julkisuudessa tammikuussa, että miesten väheksyntä naisten taholtaon Suomessa yleistynyt, mikä näkyy miesten huonona olona.

Vaarasen mukaan väheksyntä johtaa miesten turhautumiseen parisuhteessa, kun miehet kokevat, että heidän ainoaksi tehtäväkseen jää vastaanottaa käskyjä kumppanilta.